Aukštasis Pavilnys

Aukštasis Pavilnys – rytinė Vilniaus miesto dalis, aukštutinė Pavilnio (Vilnios kairiajame krante esančios dalies) pusė. Šiaurėje ribojasi su Žemuoju Pavilniu (su juo jungia akmenimis grįstas Tuputiškių serpantinas, vienintelis toks Lietuvoje, nutiestas XX a. pradžioje), rytuose – su Strielčiukais, Rokantiškių kaimu bei nausėdijų kvartalais, pietuose pereina į Gurius, vakaruose miškai skiria nuo Ribiškių, Rasų, Markučių.

Stovi Pavilnio Kristaus Karaliaus ir Šv. Kūdikėlio Jėzaus bažnyčia, įsikūrusi „Raitija“ (raitųjų skautų būstinė), bendruomenės namai. Veikia Vilniaus Vilnies pagrindinė mokykla, Pavilnio biblioteka, lopšelis-darželis (nuo 1987 m.), Lietuvos jaunųjų gamtininkų centras (1953 m.). Aukštajame Pavilnyje yra dideli obelų sodai.Markučių vietovė ir apylinkės: Pavilnys 

 Geografija 

Apylinkės labai kalvotos, miškingos (įsteigtas Kalnų gamtinis rezervatas, Tuputiškių geomorfologinis draustinis). Aukštąjį Pavilnį aptarnauja 31 nr. autobusas (stotelės: Pavilnio sodai, Garsioji, Grūdų, Pavilnys, Gamtininkų).

 Istorija 

1908 m. Vilniaus geležinkelininkai iš Žemojo Pavilnio, įsteigę „Geležinkeliečių kolonijos draugiją“, nupirko 80 ha žemės ir įkūrė sodą.Pavilnys (Parko direkcijos informacija) 1911 m. geležinkelininkai pradėjo statytis namus. 1912–1915 m. Pavilnyje gyveno gudų poetas Jakubas Kolasas.

1948 m. įkurta Pavilnio biblioteka, 1953 m. – Lietuvos jaunųjų gamtininkų stotis.

Galerija

 Šaltiniai 




Kategorija:Pavilnys